*240. számú előterjesztés*

a Keresztély Gyula Városi Könyvtár alapító okiratának módosítása

|  |
| --- |
| **Előterjesztő:** Dr. Bozsolik Róbert polgármester  **Készítette:** Sziebert- Csele Viktória igazgatási ügyintéző    **Törvényességi ellenőrzést végezte:** Kondriczné dr. Varga Erzsébet  jegyző |

***Tisztelt Képviselő-testület!***

2020. július 1-jén lépett hatályba a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról szóló 2020. évi XXXII. törvény, amely alapjaiban változtatja meg a kulturális területen foglalkoztatottakra vonatkozó szabályokat.

A törvény alapján a kulturális intézményben foglalkoztatottaknak a közalkalmazotti jogviszonya a törvény erejénél fogva 2020. november 1-jével a munka törvénykönyvéről szóló 2012. évi I. törvény (a továbbiakban: Mt.) szerinti munkaviszonnyá alakult át.

A fentieknek megfelelően a Keresztély Gyula Városi Könyvtár alapító okiratának módosítása vált szükségessé. Az alapító okirat és annak módosítása az előterjesztés mellékletét képezi.

Fentiekre figyelemmel javasolom az intézmény Alapító Okiratának módosításáról szóló határozati javaslat elfogadását.

**H a t á r o z a t i j a v a s l a t :**

**a Keresztély Gyula Városi Könyvtár Alapító Okiratának módosítására**

Bátaszék Város Önkormányzata Képviselő-testületének - a Kormány által a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere a Keresztély Gyula Városi Könyvtár Alapító Okiratának módosító okiratát, valamint Alapító Okiratának egységes szerkezetbe foglalt szövegét – *a határozat melléklete szerinti tartalommal* - jóváhagyja.

*Határidő:* 2020. november 30.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* MÁK államháztartási Iroda

Keresztély Gyula Városi Könyvtár

irattár